**Անագրացիա Կոստանցա Կալաբրիա** (իտալ.՝ Annagrazia Costanza Calabria, մայիսի 6, 1982(1982-05-06), Նյու Յորք, Նյու Յորք, ԱՄՆ), իտալացի քաղաքական գործիչ, Իտալիայի Պատգամավորների պալատի պատգամավոր «Առա՛ջ, Իտալիա» կուսակցությունից։

Կենսագրություն
--------------

### Ծագում

Աննագրացիա Կալաբրիան ծնվել է 1982 թվականի մայիսի 6-ին, Նյու Յորքում։ Նա ամերիկյան Merrill Lynch բանկի եվրոպական մասնաճյուղի ղեկավար Կարլո դի Կալաբրիայի թոռնուհին է։ Հայրը Լուիջի Կալաբրիան է (իտալ.՝ Luigi Calabria), Leonardo-Finmeccanica կազմակերպության ֆինանսական նախկին տնօրենը, մայրը` Սինտիա Ալֆոնսին (իտալ.՝ Cynthia Alfonsi), «Azzurro Donna» շարժման լացիոյի տարածաշրջանային համակարգողը։ Մանկության ընթացքում նա բազմիցս այցելել էր Հռոմ՝ մասնակցելու «Առա՛ջ, Իտալիա» կուսակցության քննարկումների ակումբի հանդիպումներին։

### Կրթություն և աշխատանք

2006 թվականին ավարտել է LUISS համալսարանը` իրավագիտության որակավորմամբ, այնուհետև աշխատել է Allen & Overy իրավաբանական ընկերության Հռոմի մասնաճյուղում։ 2008 թվականից 2014 թվականներին եղել է Իտալիա-ԱՄՆ հիմնադրամի գիտական հանձնաժողովի քարտուղար։ 2009 թվականից աշխատում է Ասպենի ինստիտուտում` որպես կրտսեր գիտաշխատող։

### Քաղաքական գործունեություն

2001 թվականին, 19 տարեկան հասակում, նա «Roma Nostra» ցուցակի կազմում մասնակցել է Հռոմում անցկացվող ավագանու ընտրություններին՝ ի պաշտպանություն Հռոմի քաղաքապետի թեկնածու Անտոնիո Տայանիի, բայց հավաքել է ընդամենը 135 ձայն։ Հետագայում միացել է «Առա՛ջ Իտալիա. երիտասարդությունը հանուն ազատության» շարժմանը՝ նախագահելով երիտասարդական քաղաքականության հանձնաժողովը և ծառայել է որպես Լացիոյի տարածաշրջանային համակարգող։

Աննագրացիա Կալաբրիան պատգամավորների պալատ է ընտրվել 2008 թվականի ապրիլի 29-ին` Լացիո 1-ի խորհրդարանական ընտրությունների արդյունքում և դարձել է նոր խորհրդարանի ամենաերիտասարդ պատգամավորը։ Նա զբաղեցրել է Ջովանի Ալեմանոյի տեղը, ով հաղթել է Հռոմի քաղաքապետի ընտրություններում։ Պատգամավորների պալատի նիստերին Կալաբրիան աշխատել է որպես «Ազատության ժողովուրդ» խմբակցության անդամ։ 2009 թվականի հունվարի 19-ին անդրազգային Արմատական կուսակցության անդամ է դարձել ԱՄՆ նախագահ Բարաք Օբամայի երդմնակալության առիթով և կոչ է արել շատերին հետևել իր օրինակին։ Մարտի 27-ին բացել է «Ազատության ժողովուրդ» կուսակցության համագումարը։

2013 թվականի մարտի 5-ին Կալաբրիան վերընտրվել է Պյեմոնտի I շրջանի հերթական ընտրություններում՝ մարտի 19-ին մտնելով Սիլվիո Բեռլուսկոնիի աջ կենտրոնամետ կոալիցիայի մեջ։ Հուլիսի 19-ից երեխաների և երիտասարդության հարցերի խորհրդարանի մշտական հանձնաժողովի անդամ է։ Նոյեմբերի 16-ին «Ազատության ժողովրդի» լուծարումից հետո տեղափոխվել է «Առա՛ջ, Իտալիա» կուսակցություն` 2014 թվականի մարտի 24-ին դառնալով կուսակցության նախագահության կոմիտեի անդամ։

Դեռևս 2010 թվականի դեկտեմբերի 17-ին Աննագրացիան Ֆրանչեսկո Պասկուալիի հրաժարականից հետո, որը միացել էր «Ապագա և ազատություն Իտալիայի համար» կուսակցությանը, նշանակվել էր «Երիտասարդ Իտալիա» շարժման ազգային համակարգող։ Կալաբրիան սկսել է ղեկավարել շարժումը Ջորջա Մելոնիի հետ հավասար։ Կալաբրիայի նշանակումը վրդովմունք է առաջացրել «Ազատության ժողովուրդ» կուսակցությունում, իսկ գլխավոր քննադատը դարձել է Վիրջիլիո Ֆալկոն՝ ուսանողական թևի նախկին ազգային համակարգողը, որը 2011 թվականի փետրվարի 10-ին իր բոլոր պաշտոններից հրաժարական է տվել ի նշան բողոքի։ 2015 թվականի հուլիսի 21-ից Կալաբրիան աշխատում է առաջին հանձնաժողովում (Սահմանադրության, խորհրդի նախագահի և ներքին գործերի հարցերով) ։

Անագրացիայի մտերիմ ընկերուհիներից մեկը Մարիառոզարիա Ռոսսին է։

Ծանոթագրություններ
------------------

1. ↑  Mi sembrava un angelo (իտալ.)
2. ↑  "CV, Huffington Post". Արխիվացված է the original 2017 թ․ մայիսի 28-ին. Retrieved 2020 թ․ օգոստոսի 24.
3. ↑  La Notizia Giornale
4. ↑  Preferenze (իտալ.)
5. ↑  Annagrazia, onorevole «baby» al posto del sindaco (իտալ.)
6. ↑  Notizia dell'adesione d'Annagrazia Calabria all'Obama Day indetto dal Partito Radicale Transnazionale Archived 2009-01-20 at the Wayback Machine. (իտալ.)
7. ↑  Nasce il Pdl, si parte con i giovani (իտալ.)
8. ↑  Camera dei Deputati: Composizione del gruppo FORZA ITALIA - IL POPOLO DELLA LIBERTA' - BERLUSCONI PRESIDENTE (իտալ.)
9. ↑  L'addio al Pdl (in frantumi), rinasce Forza Italia (իտալ.)
10. ↑  Sole24Ore - Calabria coordina la Giovane Italia (իտալ.)
11. ↑  POLITICA: FALCO LASCIA IL PDL E SCEGLIE CASINI Archived 2013-12-02 at the Wayback Machine. (իտալ.)
12. ↑  GOVERNO: FALCO (GIOVANI PDL): "LASCIO BERLUSCONI E SCELGO CASINI" Archived 2013-12-02 at the Wayback Machine. (իտալ.)
13. ↑  Falco (Giovani Pdl): "Lascio Berlusconi E Scelgo Casini, Nel Pdl Non C'È Meritocrazia" Archived 2013-04-13 at Archive.is (իտալ.)
14. ↑  Sole24Ore - La prediletta di Berlusconi(իտալ.)
15. ↑  Annagrazia Calabria, la prediletta di Berlusconi che ora coordina la Giovane Italia(իտալ.)
16. ↑  Giorgio Dell’Arti (2014 թ․ փետրվարի 14). "Mariarosaria Rossi". *Cinquantamila Giorni* (in իտալերեն). Corriere della Sera. Արխիվացված է the original 2015 թ․ ապրիլի 14-ին. Retrieved 2015 թ․ ապրիլի 8.
17. ↑  Emanuela Bertolone (2014 թ․ սեպտեմբերի 11). "Mariarosaria Rossi, tesoriere di Forza Italia, convoca una riunione per trovare soluzione stipendi" (in իտալերեն). Donna Glamour. Retrieved 2015 թ․ ապրիլի 8.

Արտաքին հղումներ
----------------

* Պրոֆիլը Իտալիայի պատգամավորների պալատի կայքում (իտալ.)

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |